CELEX: 32014R0220
Language: sk
Date: 2014-03-07 00:00:00
Title: Nariadenie Komisie (EÚ) č. 220/2014 zo 7. marca 2014 , ktorým sa mení nariadenie Rady (ES) č. 479/2009, pokiaľ ide o odkazy na Európsky systém národných a regionálnych účtov v Európskej únii

8.3.2014   
            
            
               SK
            
            
               Úradný vestník Európskej únie
            
            
               L 69/101
            
         
      NARIADENIE KOMISIE (EÚ) č. 220/2014
   zo 7. marca 2014,
   ktorým sa mení nariadenie Rady (ES) č. 479/2009, pokiaľ ide o odkazy na Európsky systém národných a regionálnych účtov v Európskej únii
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 479/2009 z 25. mája 2009 o uplatňovaní Protokolu o postupe pri nadmernom schodku, ktorý tvorí prílohu k Zmluve o založení Európskeho spoločenstva (1), a najmä na jeho článok 17,
   keďže:
   
               (1)
            
            
               Vymedzenia pojmov „verejná správa“, „schodok“ a „investície“ sú stanovené v Protokole o postupe pri nadmernom schodku, ktorý tvorí prílohu k zmluvám, a v nariadení (ES) č. 479/2009 odkazom na Európsky systém národných a regionálnych účtov v Spoločenstve (ďalej len „ESA 95“), zriadený nariadením Rady (ES) č. 2223/96 z 25. júna 1996 o Európskom systéme národných a regionálnych účtov v Spoločenstve (2).
            
         
               (2)
            
            
               Nariadenie Európskeho parlamentu a Rady (EÚ) č. 549/2013 z 21. mája 2013 o Európskom systéme národných a regionálnych účtov v Európskej únii (ďalej len „ESA 2010“) (3) obsahuje referenčný rámec spoločných noriem, vymedzení, klasifikácií a účtovných pravidiel na zostavovanie účtov členských štátov pre štatistické požiadavky Únie, aby sa získali porovnateľné výsledky medzi členskými štátmi.
            
         
               (3)
            
            
               ESA 2010 predstavuje revíziu systému ESA 95, a preto si vyžaduje zavedenie nových odkazov v nariadení (ES) č. 479/2009.
            
         
               (4)
            
            
               Nariadenie (ES) č. 479/2009 by sa preto malo zodpovedajúcim spôsobom zmeniť.
            
         
               (5)
            
            
               S cieľom predísť nejasnostiam pri uplatňovaní nových odkazov na ESA 2010 by sa opatrenia stanovené v tomto nariadení mali uplatňovať s účinnosťou od 1. septembra 2014,
            
         PRIJALA TOTO NARIADENIE:
   Článok 1
   Nariadenie (ES) č. 479/2009 sa mení takto:
   
               1.
            
            
               Všetky odkazy na „ESA 95“ sa nahrádzajú odkazmi na „ESA 2010“.
            
         
               2.
            
            
               V článku 1 sa odsek 1 nahrádza takto:
               „Na účely Protokolu o postupe pri nadmernom schodku a tohto nariadenia sú pojmy v odsekoch 2 až 6 vymedzené podľa nariadenia Európskeho parlamentu a Rady (EÚ) č. 549/2013 z 21. mája 2013 o Európskom systéme národných a regionálnych účtov v Európskej únii (ďalej len ‚ESA 2010‘). Kódy v zátvorkách sa vzťahujú na ESA 2010.“;
            
         
               3.
            
            
               V článku 1 sa odsek 3 mení takto:
               
                           a)
                        
                        
                           kód „EDP B.9“ sa nahrádza kódom „B.9“;
                        
                     
                           b)
                        
                        
                           kód „EDP D.41“ sa nahrádza kódom „D.41“.
                        
                     
         
               4.
            
            
               V článku 1 ods. 5 sa druhý pododsek nahrádza takto:
               „Dlh verejnej správy tvoria záväzky verejnej správy v týchto kategóriách: obeživo a vklady (AF.2); dlhové cenné papiere (AF.3) a pôžičky (AF. 4), ako sú vymedzené v ESA 2010“.
            
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Toto nariadenie sa uplatňuje od 1. septembra 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. marca 2014
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. EÚ L 145, 10.6.2009, s. 1.
   
      (2)  Ú. v. ES L 310, 30.11.1996, s. 1.
   
      (3)  Ú. v. EÚ L 174, 26.6.2013, s. 1.